**ZAVRŠENA LIDLOVA NOVOGODIŠNJA NAGRADNA IGRA – SREĆNIM DOBITNICIMA URUČENI VAUČERI ZA PUTOVANJA IZ SNOVA**

**Glavne nagrade u okviru „Novogodišnje nagradne igre 2025“ svečano su ispred Lidl prodavnice uručene dobitnicima M.V. iz Žitišta, M.J. iz Leskovca, M. Đ. iz Užica i M. R. iz Beograda, koji su osvojili vaučere u vrednosti od po 500.000 dinara za putovanje po izboru.**

Vredne nagrade dobitnici su osvojili zahvaljujući kupovini u Lidl prodavnicama i slanju digitalnih markica putem Lidl Plus aplikacije tokom trajanja nagradne igre. Zahvaljujući ovim vaučerima dobitnici imaju priliku da sami odaberu destinaciju i organizuju odmor po svojoj meri iz bogate ponude turističke agencije Filip Travel.

„*U Lidlu se trudimo da svakodnevno budemo podrška našim potrošačima, a posebno nam je drago kada možemo da doprinesemo kreiranju njihovih najlepših trenutaka za pamćenje. Ponosni smo što će ovi vredni vaučeri omogućiti dobitnicima da obiđu željene destinacije i stvore uspomene koje će trajati ceo život. Ovom nagradnom igrom smo još jednom želeli da pokažemo da se uz Lidl Plus vernost i poverenje uvek višestruko isplate*“, istakla je **Marija Kojčić**, rukovodilac sektora Corporate Affairs u kompaniji Lidl Srbija.

Lidlova„Novogodišnja nagradna igra 2025“ trajala je od 13. novembra do 16. decembra 2025. godine, a pravo na učešće imala su sva punoletna fizička lica, državljani Republike Srbije, koji su tokom trajanja nagradne igre ostvarili kupovinu od minimum 2.000 dinara na jednom fiskalnom računu u bilo kojoj Lidl prodavnici, uz skeniranje Lidl Plus kartice. Svaka ovakva kupovina donosila je po jednu digitalnu markicu, a potrošači su slanjem markica direktno učestvovali u izvlačenju.

Tokom nagradne igre podeljeno je ukupno 114 nagrada, a pored glavnih nagrada, učesnici su dobili i 10 električnih bicikala modela AVANTI METRO-E CITY eRide, 12 telefona Apple iPhone 17 Pro 256GB Silver, 18 satova Apple Watch S11 GPS 42mm Jet Black Aluminium Case kao i 70 vaučera za kupovinu u Lidl objektima u vrednosti od po 40.000 dinara.

Spisak svih dobitnika nagradne igre objavljen je na zvaničnom sajtu kompanije: [LINK](https://www.lidl.rs/c/spisak-dobitnika-novogodisnje-nagradne-igre/s10086459)

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 83 prodavnice u 48 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)